SET ปิดลบ 0.08 จุด ไร้ปัจจัยใหม่กระตุ้น-เกาะติดประชุมเฟด ลุ้นพรุ่งนี้แกว่งไซด์เวย์
SET ปิดลบ 0.08 จุด ไร้ปัจจัยใหม่หนุน นักลงทุนรอการประชุมเฟดสัปดาห์นี้คาดหวังขึ้นดอกเบี้ย 0.25% และจับตาถ้อยแถลงประธานเฟดต่อทิศทางอัตราดอกเบี้ย สำหรับแนวโน้มพรุ่งนี้คาดยังแกว่งคล้ายวันนี้ พร้อมให้แนวรับ 1,675 จุด และแนวต้าน 1,690 จุด
SET ปิดลบ 0.08 จุด ไร้ปัจจัยใหม่หนุน นักลงทุนรอการประชุมเฟดสัปดาห์นี้คาดหวังขึ้นดอกเบี้ย 0.25% และจับตาถ้อยแถลงประธานเฟดต่อทิศทางอัตราดอกเบี้ย สำหรับแนวโน้มพรุ่งนี้คาดยังแกว่งคล้ายวันนี้ พร้อมให้แนวรับ 1,675 จุด และแนวต้าน 1,690 จุด
30 ม.ค. 2566

นายณรงค์เดช จันทรไพศาล ผู้ช่วยผู้อำนวยการ ฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยวันนี้แกว่งตัวออกด้านข้าง ยังไม่มีปัจจัยใหม่เข้ามาสนับสนุน โดยนักลงทุนอยู่ระหว่างรอการประชุมธนาคารกลางหสรัฐ (เฟด) ซึ่งจะเริ่มขึ้นในวันอังคารที่ 31 ม.ค.66 และจะแถลงมติในวันพุธที่ 1 ก.พ.66 ตามเวลาสหรัฐ หรือตรงกับช่วงเช้าของวันพฤหัสบดีที่ 2 ก.พ.66 ตามเวลาไทย
ส่วนตลาดคาดหวังเฟดจะปรับขึ้นอัตราดอกเบี้ยที่ 0.25% ในการประชุมรอบนี้ หากออกมาตามคาดจะส่งผลดีต่อตลาด รวมถึงยังจับตาดูถ้อยแถลงของ นายเจอโรม พาวเวล ประธานเฟดต่อทิศทางการปรับขึ้นดอกเบี้ยในอัตราที่ชะลอลงในครั้งถัดไปด้วย
สำหรับแนวโน้มวันพรุ่งนี้คาดตลาดน่าจะยังแกว่งตัวออกด้านข้างคล้ายกับวันนี้ โดยมีแนวรับที่ 1,675 จุด และแนวต้านที่ 1,690 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
BBL มูลค่าการซื้อขาย 2,565.75 ล้านบาท ปิดที่ 161.00 บาท ลดลง 1.50 บาท
KBANK มูลค่าการซื้อขาย 2,388.38 ล้านบาท ปิดที่ 146.00 บาท ลดลง 1.50 บาท
BANPU มูลค่าการซื้อขาย 2,021.52 ล้านบาท ปิดที่ 12.00 บาท ลดลง 0.30 บาท
DELTA มูลค่าการซื้อขาย 1,914.57 ล้านบาท ปิดที่ 898.00 บาท เพิ่มขึ้น 26.00 บาท
ADVANC มูลค่าการซื้อขาย 1,725.54 ล้านบาท ปิดที่ 197.50 บาท ลดลง 2.50 บาท